Vyf vas vir renosterstropery | Maroela Media
Vyf vas vir renosterstropery
Vyf vermeende renosterstropers is in Limpopo in hegtenis geneem.
Kol. Ronel Otto, woordvoerder van die polisie, het gesê die polisie het Donderdag 'n motor van die pad af getrek tussen Modjajiskloof en Polokwane. Polisiebeamptes het die motor deursoek en op 'n .303-jaggeweer, ammunisie, 'n knaldemper, 'n byl, 'n saag en jagmesse beslag gelê.
Volgens Otto is daar ook moetie in die motor gevind. Die vyf verdagtes, drie Mosambiekers en twee Suid-Afrikaners, sal na verwagting Maandag in die Polokwane-landdroshof verskyn op aanklagte van sameswering om renosters te stroop en die besit van 'n ongelisensieerde vuurwapen en ammunisie.
Seun (3) verdrink in swembad
Ek wens so die wildbewaarders wat die ouens vang wil ophou vang en eerder doodskiet want volgende week moet die renostermoordenaars weer gevang word nadat hulle op R100 borg vrygelaat is. Hierdie spul is almal in diens van die manne in belangrike poste in die regering.
Jaag hulle net tussen die klomp wilde leeus in. Julle sal nie eers die oorskiet hoef op te tel nie. Die hienas sal dit doen!